SUPER ร่วงหนัก 4 วันติด ทำนิวโลว์ในรอบ 4 ปีครึ่ง หลังต้นทุนพุ่งฉุดกำไรไตรมาส 3 ลดฮวบ
SUPER ร่วงหนัก 4 วันติด ทำนิวโลว์ในรอบ 4 ปีครึ่ง หลังต้นทุนพุ่งฉุดกำไรไตรมาส 3 ลดฮวบ ล่าสุด ณ เวลา 11.30 น. อยู่ที่ระดับ 0.59 บาท ปรับตัวลดลง 0.02 บาท หรือ 3.28% สูงสุดที่ 0.60 บาท ต่ำสุดที่ 0.58 บาท ด้วยมูลค่าซื้อขาย 90.87 ล้านบาท
19 พ.ย. 2561

ผู้สื่อข่าวรายงานว่า ราคาหุ้นบริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ล่าสุด ณ เวลา 11.30 น. อยู่ที่ระดับ 0.59 บาท ปรับตัวลดลง 0.02 บาท หรือ 3.28% สูงสุดที่ 0.60 บาท ต่ำสุดที่ 0.58 บาท ด้วยมูลค่าซื้อขาย 90.87 ล้านบาท

(คลิกเพื่อขยายขนาดรูปภาพ)
ทั้งนี้ราคาหุ้น SUPER ปรับตัวลดลงอย่างต่อเนื่องเป็นวันที่ 4 ติดต่อกัน โดยการปรับตัวลดลงในวันนี้ถือเป็นการทำจุดต่ำสุดในรอบ 4 ปี 6 เดือน นับตั้งแต่ราคาหุ้นอยู่ที่ระดับ 0.54 บาท เมื่อวันที่ 8 พ.ค.2557 โดยเป็นการปรับตัวลดลงหลังจากบริษัทประกาศผลการดำเนินงานไตรมาส 3/2561 มีกำไรสุทธิ 113 ล้านบาท ปรับตัวลดลงจากช่วงเดียวกันเมื่อปีก่อน 65% หลังจากบริษัทมีต้นทุนขายอยู่ที่ 666.16 ล้านบาท เพิ่มขึ้น 14% จาก 583.56 ล้านบาท ในช่วงเดียวกันปีก่อนและต้นทุนการให้บริการ 23.13 ล้านบาท เพิ่มขึ้น 52% จาก 15.24 ล้านบาท เมื่อช่วงเดียวกันปีก่อน